পিয়ের পাওলো পাসোলিনি
পিয়ের পাওলো পাসোলিনি (ইতালীয়: Pier Paolo Pasolini) (৫ই মার্চ, ১৯২২ - ২রা নভেম্বর, ১৯৭৫) বিখ্যাত ইতালীয় কবি, বুদ্ধিজীবী, চলচ্চিত্র পরিচালক ও লেখক। তিনি একাধারে সাংবাদিক, দার্শনিক, ভাষাবিদ, ঔপন্যাসিক, নাট্যকার, চলচ্চিত্র নির্মাতা, সংবাদপত্রের কলাম লেখক, অভিনেতা, চিত্রকর ও রাজনৈতিক ব্যক্তিত্ব হিসেবে খ্যাতি অর্জন করেছিলেন। তার মধ্যে সংস্কৃতির বিভিন্ন ক্ষেত্রের এক অনন্যসাধারণ সমন্বয় লক্ষ্য করা যায় যা তাকে বেশ বিতর্কিতও করে তুলেছিল।